  Майя Бывальцева Удмуртия Россиысь куинь тужгес шудо улосвылъёс пӧлы шедиз. Рейтинг 2017-тӥ арысь инвожолы йылпумъянъёсъя кылдытэмын, ивортэ «Медиалогия». Лыдмет кылдытэмын мер вотэсъёсын улосвыллэн «шуд» («счастье») кылын артэ пумиськылэмезъя. Рейтингез кылдытӥсьёс Facebook, Twitter, Вконтакте, Instagram, LiveJournal но мукет интернет-сайтъёсысь гожъямъёсты учкизы. Эскерон понна быръем ивортонъёс пӧлысь 4,25 процентэз Удмуртилы сӥземын. Нырысетӥ инты басьтӥзы Москва но Санкт-Петербург. Удмуртия бере тужгес шудо улосвылъёс пӧлын Крым, Приморск шаер, Новосибирск улосвыл, Татарстан, Москва, Свердловск но Тюмень улосвылъёс. Тегъёс: Мерлык Удмуртия рейтинг  